12. ฐานะการเงินและผลการดำเนินงาน

12.1 ความเห็นของผู้สอบบัญชี

  ผู้สอบบัญชี

-   นางสาว รุ้งนภา เลิศสุวรรณกุล ผู้สอบบัญชีรับอนุญาต เลขทะเบียน 3516 บริษัท สำนักงาน
    เอินส์ท แอนด์ ยัง จำกัด ผู้ตรวจสอบงบการเงินประจำปีสิ้นสุดวันที่ 31 ธันวาคม 2545 - 31
    ธันวาคม 2548 และ 31 ธันวาคม 2552 (รวม 5 ปี)

-   นายโสภณ เพิ่มศิริวัลลภ เลขทะเบียน 3182 บริษัท สำนักงาน เอินส์ท แอนด์ ยัง จำกัด
    ผู้ตรวจสอบงบการเงินประจำปีสิ้นสุดวันที่ 31 ธันวาคม 2549 - 31 ธันวาคม 2551 (รวม 3
    ปี)

  ความเห็นของผู้สอบบัญชีรับอนุญาตสำหรับงบการเงินประจำปีสิ้นสุดวันที่ 31 ธันวาคม 2550 - 31
  ธันวาคม 2552 สรุปได้ดังนี้

  ปี 2550

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2550 และ 2549 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้ข้อสังเกตเรื่องการเข้าลงทุนซื้อหุ้นสามัญในบริษัท สหการวิศวกร จำกัด
  คิดเป็นสัดส่วนร้อยละ 99.99 ในระหว่างไตรมาสสองของปี
  2550โดยจ่ายค่าหุ้นดังกล่าวด้วยหุ้นสามัญที่ออกใหม่ของบริษัทฯ

  ปี 2551

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2551 และ 2550 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้ข้อสังเกตเรื่องการเข้าลงทุนซื้อหุ้นสามัญในบริษัท สหการวิศวกร จำกัด
  คิดเป็นสัดส่วนร้อยละ 99.99 ในระหว่างไตรมาสสองของปี
  2550โดยจ่ายค่าหุ้นด้งกล่าวด้วยหุ้นสามัญที่ออกใหม่ของบริษัทฯ

  ปี 2552

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2552 และ 2551 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้คำชี้แจงเรื่องการตรวจสอบงบการเงินของบริษัทย่อยในต่างประเทศแห่งหนึ่ง
  ซึ่งรวมอยู่ในงบการเงินรวมของบริษัทฯ ซึ่งตรวจสอบโดยผู้สอบบัญชีอื่น
  โดยในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นนั้น

12.2 ตารางสรุปงบการเงินบริษัท

งบดุล

[]

งบดุล (ต่อ)

[]

งบกำไรขาดทุน

  ---------------------------------------------- ---- --- ---- --- --------
  []                                                               

  ---------------------------------------------- ---- --- ---- --- --------

งบกระแสเงินสด

[]

งบกระแสเงินสด (ต่อ)

[]

อัตราส่วนทางการเงิน

[]

12.3 คำอธิบายและการวิเคราะห์ฐานะการเงินและผลการดำเนินงาน

12.3.1 ภาพรวมของผลการดำเนินงานของบริษัทฯ และบริษัทย่อย

ธุรกิจหลักของบริษัทฯ และบริษัทย่อยเป็นธุรกิจรับเหมาก่อสร้างและติดตั้งระบบวิศวกรรม
ซึ่งลักษณะการทำงานอยู่ในรูปแบบโครงการ
ปัจจัยที่เป็นตัวกำหนดความสำเร็จของธุรกิจจึงอยู่ที่โอกาสของการเข้าประมูลงาน การได้รับงาน
รวมทั้งการดำเนินการและควบคุมงานให้มีประสิทธิภาพ มีต้นทุนตามแผนที่วางไว้
และเสร็จทันกำหนดเวลา

ในปี 2552 บริษัทฯ ประสบความสำเร็จในการขยายงานในต่างประเทศ
โดยได้รับงานท่อขนส่งน้ำมัน จากแหล่งขุดเจาะน้ำมัน 72 จุด ไปสู่ Rima Production Center
ชื่อโครงการ Construction of Flow Line Rima Satellites Small Fields จาก
Petrogas Rima LLC สาธารณรัฐสุลต่านโอมาน มูลค่าโครงการประมาณ 9.7 ล้านโอมานเรียล
หรือประมาณ 873 ล้านบาท ซึ่งดำเนินโครงการโดยบริษัทย่อยชื่อ TRC & Al Ghalbi LLC
ซึ่งบริษัทฯ ได้ร่วมลงทุนโดยทีอาร์ซี อินเตอร์เนชั่นแนล ลิมิเต็ดถือหุ้นร้อยละ 60
ร่วมกับพันธมิตรโอมาน บริษัทฯ ได้เริ่มรับรู้ผลการดำเนินงานของ TRC & Al Ghalbi LLC
เข้ามาในงบการเงินรวมตั้งแต่ไตรมาส 3 ของปี 2552 เป็นต้นไป

ในปีนี้บริษัทฯ และบริษัทย่อยมีรายได้รวม 1,723.53 ล้านบาท ลดลงจากปีก่อนร้อยละ 4.99
และมีการพิจารณาตั้งขาดทุนทางบัญชีที่มีนัยสำคัญ คือ ขาดทุนจากการด้อยค่าของค่าความนิยม
109.07 ล้านบาท หนี้สงสัยจะสูญ 38.25 ล้านบาท ขาดทุนจากค่าปรับจากความล่าช้าของโครงการ
76.63 ล้านบาท (ซึ่งรายละเอียดจะกล่าวในหัวข้อ “ผลการดำเนินงาน”)
ส่งผลกระทบให้ผลการดำเนินงานของบริษัทฯ และบริษัทย่อยขาดทุนเป็นปีแรกตั้งแต่ก่อตั้งบริษัทฯ
โดยมีผลขาดทุนสุทธิ 165.67 ล้านบาท คิดเป็นอัตราขาดทุนสุทธิร้อยละ 9.61

บริษัทฯ และบริษัทย่อยมีงานในมือ ณ วันที่ 31 ธันวาคม 2552 จำนวน 12โครงการ
มูลค่างานที่ยังไม่ได้ส่งมอบ 1,080.16 ล้านบาท

12.3.2 ผลการดำเนินงาน

-   รายได้

รายได้จากการขายและให้บริการของบริษัทฯและบริษัทย่อย ในปี 2552 จำนวน 1,694.65
ล้านบาท ลดลงจากปีก่อนร้อยละ 5.78
ประกอบด้วยรายได้จากงานรับเหมาก่อสร้างในงานวางระบบท่อร้อยละ 62.1
จากงานติดตั้งระบบวิศวกรรมและก่อสร้างโรงงานในอุตสาหกรรมปิโตรเคมีร้อยละ 27.9
และจากงานโยธาและสถาปัตยกรรมร้อยละ 6.0 ที่เหลือเป็นรายได้จากการขายและรับจ้างอื่น
ในขณะที่ปีก่อนมีสัดส่วนรายได้จากเท่ากับร้อยละ 63.3 16.0 และ 20.7 ตามลำดับ
รายได้จากงานติดตั้งระบบวิศวกรรมและก่อสร้างโรงงานปิโตรเคมีมีสัดส่วนสูงขึ้นจากเดิมมาก
เนื่องจาก การรับรู้รายได้จากโครงการศูนย์ผลิตไบโอดีเซลบางปะอิน จากบริษัท บางจาก
ไบโอฟูเอล จำกัด ซึ่งเป็นโครงการที่ยกมาจากปีก่อน มูลค่างาน 757.0 ล้านบาท
ซึ่งก่อสร้างและรับรู้รายได้เสร็จสิ้นในปี 2552
ส่วนรายได้จากงานโยธาลดลงเนื่องจากสหการวิศวกรได้รับโครงการใหม่ที่รับรู้รายได้ในปีนี้เพียง 1
โครงการ ทำให้รายได้จากการขายและให้บริการของสหการวิศวกรลดลงจากปีก่อนถึงร้อยละ 54.0

ส่วนรายได้อื่น ๆ ประกอบด้วย ค่าสินไหมทดแทนจากอุบัติเหตุโครงการที่ได้รับจากบริษัทประกันภัย
12.50 ล้านบาท ดอกเบี้ยรับ 3.10 ล้านบาทจากเงินฝากค้ำประกันวงเงินสินเชื่อ และรายได้อื่น
13.28 ล้านบาท จากกำไรจากอัตราแลกเปลี่ยน
รายได้จากการลูกหนี้ของสหการวิศวกรที่ได้เคยตัดหนี้สงสัยจะสูญไปแล้ว รายได้จากการขายท่อ
เป็นต้น

-   ต้นทุนและค่าใช้จ่าย

ต้นทุนที่สำคัญในการให้บริการของบริษัทฯ และบริษัทย่อย คือ วัตถุดิบ และค่าแรง
ต้นทุนขายและให้บริการของบริษัทฯ และบริษัทย่อยในปี 2552 เท่ากับ 1,416.99 ล้านบาท
คิดเป็นร้อยละ 82.21 ของรายได้รวม
ค่าใช้จ่ายในการขายและการบริหารและค่าใช้จ่ายอื่นของบริษัทฯ และบริษัทย่อย ปี 2552
ปรับตัวสูงจาก 160.57 ล้านบาท เป็น 175.52 ล้านบาท คิดเป็นสัดส่วนร้อยละ 10.18
ของรายได้รวม เพิ่มขึ้นร้อยละ 9.31 จากงวดเดียวกันของปีก่อน
ค่าใช้จ่ายที่เพิ่มสูงขึ้นอย่างมีนัยสำคัญคือ เงินเดือนจากการเพิ่มบุคลากรเพื่อการขยายธุรกิจ
และค่าใช้จ่ายในการเดินทาง
และค่าใช้จ่ายในการรับรองในการติดต่อธุรกิจเพื่อการขยายงานไปสู่ต่างประเทศ
รวมทั้งค่าใช้จ่ายด้านกฎหมายสำหรับการขายหุ้นราชเพลิน

รายการค่าใช้จ่ายขาดทุนทางบัญชีที่สำคัญ ประกอบด้วย

-   หนี้สงสัยจะสูญเงินจ่ายล่วงหน้าเพื่อการพัฒนาโครงการของบริษัท สหการวิศวกร จำกัด

  ในไตรมาสที่ 1 ของปี 2552 บริษัท สหการวิศวกร จำกัด
  บริษัทย่อยบันทึกหนี้สงสัยจะสูญสำหรับเงินทดรองจ่ายเพื่อการพัฒนาโครงการโรงไฟฟ้าพลังน้ำเขื่อนสตึงนำ
  ประเทศกัมพูชา แก่บริษัทแห่งหนึ่งในปี 2550 ทั้งจำนวน มูลค่า 38.25 ล้านบาท
  โดยโครงการดังกล่าวยังอยู่ในระหว่างการศึกษาและแสวงหาความร่วมมือจากฝ่ายรัฐบาลกัมพูชา
  และการไฟฟ้าฝ่ายผลิตแห่งประเทศไทย

-   การด้อยค่าของค่าความนิยม และเงินลงทุนในบริษัทย่อย

  บริษัทฯ ได้มาซึ่งบริษัท สหการวิศวกร จำกัด เป็นบริษัทย่อย ตั้งแต่ไตรมาส 2 ปี 2550
  ด้วยวิธีการแลกหุ้น มูลค่าเงินลงทุน 317.40 ล้านบาท แต่เนื่องจากในระหว่างปี 2552
  สหการวิศวกรมีผลประกอบการขาดทุนอย่างมีนัยสำคัญ
  และคาดว่ามีความไม่แน่นอนในผลตอบแทนที่คาดว่าจะได้รับคืนจากการลงทุนในสหการวิศวกร
  ในไตรมาส 3 บริษัทฯ จึงพิจารณาการด้อยค่าของเงินลงทุนในบริษัทย่อย
  เท่ากับการด้อยค่าของความนิยม เต็มจำนวนของค่าความนิยม 109.07 ล้านบาท
  ซึ่งส่งผลกระทบอย่างมีนัยสำคัญต่อทั้งงบเดี่ยวและงบรวม

-   ขาดทุนจากค่าปรับจากความล่าช้าของโครงการ

  เนื่องจาก ใน ปี 2552 มีงานก่อสร้างบางโครงการที่บริษัทฯ
  ไม่สามารถส่งมอบงานให้เสร็จตามกำหนดตามสัญญาก่อสร้าง บริษัทฯ
  จึงได้บันทึกสำรองค่าปรับจากความล่าช้าของโครงการ
  ประมาณการจากอัตราค่าปรับต่อวันของจำนวนวันที่ส่งมอบงานล่าช้า
  เป็นการกันสำรองทางบัญชีสำหรับค่าปรับที่คาดว่าต้องจ่ายในอนาคต จำนวน 76.63 ล้านบาท
  โดยเป็นค่าปรับที่เป็นตัวเงินจริงจำนวน 0.93 ล้านบาท และที่เหลือ 75.7
  ล้านบาทเป็นค่าปรับที่คาดว่าจะต้องจ่ายในอนาคต แต่อย่างไรก็ตาม
  หากในอนาคตค่าปรับจริงที่เกิดขึ้นน้อยกว่าที่บริษัทฯ ประมาณการทางบัญชีไว้
  ส่วนต่างของค่าปรับที่ประมาณการไว้กับค่าปรับที่เกิดจริงจะถูกรับรู้เข้ามาเป็นรายได้

-   ส่วนแบ่งขาดทุนจากเงินลงทุนในกิจการร่วมค้าและบริษัทร่วม

ในปีนี้ มีการรับรู้ส่วนแบ่งขาดทุนจากกิจการร่วมค้าของสหการวิศวกร จำนวน 2.46 ล้านบาท
และจากบริษัท ราชเพลิน จำกัด ซึ่งเป็นบริษัทร่วม จำนวน 9.73 ล้านบาท ทั้งนี้
โครงการอาคารที่พักอาศัยและโรงแรมบนที่ดินถนนราชดำริของบริษัท ราชเพลิน จำกัด
ได้รับผลกระทบจากภาวะเศรษฐกิจที่ถดถอยอย่างต่อเนื่องตั้งแต่ปี 2551
ทำให้ไม่สามารถเริ่มพัฒนาโครงการตามแผนงานได้
ผลประกอบการของราชเพลินจึงคงยังขาดทุนอย่างต่อเนื่องจากภาระค่าเช่ารายปีที่ต้องจ่ายให้กับสำนักงานทรัพย์สินส่วนพระมหากษัตริย์

-   ผลการดำเนินงานสุทธิ

-   กำไรขั้นต้น

ปี 2552 บริษัทฯ และบริษัทย่อย มีกำไรขั้นต้นเท่ากับ 277.65 ล้านบาท
คิดเป็นอัตรากำไรขั้นต้นร้อยละ 16.38 ลดลงเมื่อเปรียบเทียบกับปีก่อนซึ่งอยู่ในระดับ 19.62
สาเหตุจากการขาดทุนของโครงการศูนย์ผลิตไบโอดีเซลบางปะอิน ซึ่งเป็นโครงการใหญ่ของบริษัทฯ
อีกทั้งสหการวิศวกรก็ยังคงมีผลขาดทุนขั้นต้น

-   ขาดทุนสุทธิ

ผลกระทบของการตั้งขาดทุนทางบัญชีข้างต้น ทำให้ในปี 2552 บริษัทฯ และบริษัทย่อย มีขาดทุนสุทธิ
165.67 ล้านบาท คิดเป็นอัตราขาดทุนสุทธิร้อยละ 9.61 ในขณะที่ปีก่อนปรากฏผลกำไรสุทธิ
126.28 ล้านบาท

-   อัตราผลตอบแทนต่อผู้ถือหุ้น

  บริษัทฯ จ่ายเงินปันผลสำหรับผลการดำเนินงานปี 2549-2551 ดังนี้

+----------+----------+----------+----------+----------+--------------+
| ผลการ    | อัต       |          | จำนวนเงิน |          | เงิน/หุ้นป      |
| ดำเนินงาน | ราการจ่าย |          | (ล้านบาท) |          | ันผลต่อกำไรสุทธิ |
|          | (        |          |          |          |              |
|          | บาทต่อหุ้น) |          |          |          | หลังห         |
|          |          |          |          |          | ักสำรองตามกม. |
+----------+----------+----------+----------+----------+--------------+
|          | เงินปันผล  | หุ้นปันผล   | เงินปันผล  | หุ้นปันผล   |              |
+----------+----------+----------+----------+----------+--------------+
| ปี 2549   | 0.13     | -        | 19.50    | -        | 40.39%       |
+----------+----------+----------+----------+----------+--------------+
| ปี 2550   | 0.03174  | 0.28571  | 8.15     | 73.33    | 92.56%       |
+----------+----------+----------+----------+----------+--------------+
| ปี 2551   | 0.15     | -        | 49.50    | -        | 34.43%       |
+----------+----------+----------+----------+----------+--------------+

ส่วนเงินปันผลสำหรับผลการดำเนินงานปี 2552 นั้น ที่ประชุมคณะกรรมการบริษัท ครั้งที่ 3/2553
เมื่อวันที่ 18 มีนาคม 2553   มีมติเห็นควรเสนอให้ที่ประชุมสามัญผู้ถือหุ้นปี 2553
ซึ่งกำหนดจัดในวันที่ 28 เมษายน 2553  พิจารณาอนุมัติการจ่ายเงินปันผลที่อัตรา 0.06 บาทต่อหุ้น
(6 สตางค์ต่อหุ้น)  คิดเป็นเงินปันผลรวม 19,799,975.34 บาท วันจ่ายเงินปันผลคือ 27
พฤษภาคม 2553

วันกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นประจำปี 2553 และมีสิทธิรับเงินปันผล
หรือวัน Record Date เป็นวันที่ 2 เมษายน 2553
และวันปิดสมุดทะเบียนพักการโอนหุ้นเพื่อสิทธิในการเข้าร่วมประชุมสามัญผู้ถือหุ้นประจำปี 2553
และเพื่อสิทธิในการรับเงินปันผล ในวันที่ 5 เมษายน 2553 (วันที่ขึ้นเครื่องหมาย XD/XM คือวันที่
31 มีนาคม - 5 เมษายน 2553)

12.3.3 ฐานะทางการเงิน

-   สินทรัพย์

วันที่ 31 ธันวาคม 2552 บริษัทฯ และบริษัทย่อยมีสินทรัพย์รวมทั้งสิ้น 921.35 ล้านบาท
ลดลงจากปีก่อนร้อยละ 28.69โครงสร้างสินทรัพย์ประกอบด้วยสินทรัพย์หมุนเวียนร้อยละ 75.71
และสินทรัพย์ไม่หมุนเวียนร้อยละ 24.29 เปรียบเทียบกับโครงสร้าง ณ สิ้นปี 2551 ที่ร้อยละ
67.95 ต่อ ร้อยละ 32.05 ตามลำดับ สัดส่วนสินทรัพย์หมุนเวียนเพิ่มขึ้นจากปีก่อน
เกิดจากการเพิ่มขี้นของลูกหนี้การค้า ที่มีสัดส่วนสูงถึงร้อยละ 30.70 ของสินทรัพย์รวม
ในขณะที่ปีก่อนมีสัดส่วนร้อยละ 18.77 อีกทั้ง สินทรัพย์ไม่หมุนเวียนลดลงจาก 414.05 ล้านบาท
เป็น 223.80 ล้านบาท สาเหตุหลักจากการพิจารณาตั้งขาดทุนจากการด้อยค่าความนิยม 109.07
ล้านบาท
และการตั้งค่าเผื่อหนี้สงสัยจะสูญของเงินทดรองจ่ายเพื่อพัฒนาโครงการโรงไฟฟ้าพลังน้ำเขื่อนสตึงนำ
38.25 ล้านบาท จึงทำให้ค่าความนิยมจากการลงทุนในสหการวิศวกร
และเงินจ่ายล่วงหน้าเพื่อพัฒนาโครงการ ถูกตัดเป็นศูนย์ทั้งสองรายการ

รายการหลักของสินทรัพย์ได้แก่ ลูกหนี้การค้า รายได้ที่ยังไม่ได้เรียกชำระ
เงินฝากธนาคารที่มีภาระค้ำประกัน ที่ดิน อาคารและอุปกรณ์ และ เงินลงทุนในบริษัทร่วม

-   ลูกหนี้การค้า-สุทธิ

ลูกหนี้การค้าสุทธิของบริษัทฯ และบริษัทย่อย ณ สิ้นปี 2552 ปรากฏจำนวน 282.83 ล้านบาท
เพิ่มขึ้นร้อยละ 14.09 การจัดการบริหารลูกหนี้ของบริษัทฯ
และบริษัทย่อยยังคงเป็นไปอย่างมีประสิทธิภาพ เห็นได้จาก
ยอดคงค้างของลูกหนี้การค้าแยกตามอายุหนี้ที่คงค้าง
ประกอบด้วยลูกหนี้ที่ยังไม่ครบกำหนดชำระร้อยละ 44.35 ค้างชำระไม่เกิน 3 เดือน ร้อยละ
51.86 ค้างชำระ 6 ถึง 12 เดือน ร้อยละ 1.87 และที่เหลือร้อยละ 1.92
เป็นลูกหนี้ที่ค้างชำระเกินกว่า 12 เดือนของสหการวิศวกร
ซึ่งเป็นลูกหนี้ที่เกิดขึ้นจากการยกเลิกงานบางส่วนของลูกค้ารายหนึ่ง
เนื่องจากปัญหาจากผู้จัดจำหน่ายระบบอุปกรณ์ ตั้งแต่ปี 2550
และได้มีการตั้งค่าเผื่อหนี้สงสัยจะสูญทั้งจำนวนตั้งแต่ปี 2551

ในปีนี้ สหการวิศวกรสามารถเก็บเงินจากลูกหนี้ที่ได้ตั้งค่าเผื่อหนี้สงสัยจะสูญไปแล้ว จำนวน 2.93
ล้านบาท และได้รับรู้เป็นรายได้อื่น ส่งผลให้ค่าเผื่อหนี้สงสัยจะสูญในปีนี้ลดลงจาก 8.46 ล้านบาท
เป็น 5.53 ล้านบาท

-   รายได้ที่ยังไม่ได้เรียกชำระ

ตามปกติของงานก่อสร้าง รายได้จะได้รับเป็นงวด ๆ ตามความคืบหน้าของงาน (Percentage of
Completion) ดังนั้น บริษัทฯ และบริษัทย่อย จะมีรายได้บางส่วนที่บันทึกตามบัญชีแล้ว
แต่ยังไม่ได้เรียกชำระจากผู้ว่าจ้างเนื่องจากยังก่อสร้างและติดตั้งไม่ถึงจุดที่จะทำการเรียกชำระได้ตามข้อกำหนดในสัญญา
(Milestone Collection)
ซึ่งจะต้องมีการทำงานให้ถึงจุดที่กำหนดก่อนจึงจะสามารถส่งใบเรียกเก็บเงินได้
ซึ่งหลังจากนั้นรายได้ที่ยังไม่ได้เรียกชำระจะกลายเป็นลูกหนี้การค้าแทน ณ สิ้นปี 2552
รายได้ที่ยังไม่เรียกชำระของบริษัทฯ และบริษัทย่อย มียอดลดลงจากปีก่อนจาก 325.12 ล้านบาท
เป็น 222.12 ล้านบาท คิดเป็นสัดส่วนร้อยละ 24.11 ของสินทรัพย์รวม
ใกล้เคียงกับปีก่อนที่มีสัดส่วนร้อยละ 25.16 โครงการที่มียอดรายได้ที่ยังไม่ได้เรียกชำระสูงสุดคือ
โครงการศูนย์ผลิตไบโอดีเซลบางปะอินจากบริษัท บางจาก ไบโอฟูเอล จำกัด
โครงการก่อสร้างสถานีก๊าซธรรมชาติและติดตั้ง Inline Block Valve
และโครงการก่อสร้างก๊าซสุวรรณภูมิ-พญาไทจากบริษัท ปตท. จำกัด (มหาชน) และ
โครงการติดตั้งอุปกรณ์ Filter Polishing Vessel จากอาร์ซีอาร์ เอ็นจิเนียริ่ง
ประเทศออสเตรเลีย รวมกันคิดเป็นร้อยละ 73.73 ของรายได้ที่ยังไม่ได้เรียกชำระ ทั้งนี้ ณ
สิ้นเดือนกุมภาพันธ์ 2553 ได้มีการเรียกชำระไปยังลูกค้าแล้วประมาณร้อยละ 70

-   เงินฝากธนาคารที่มีภาระค้ำประกัน

เป็นส่วนเงินฝากในบัญชีออมทรัพย์ และบัญชีเงินฝากประจำ จำนวนรวม 104.86 ล้าน
เพื่อใช้เป็นหลักประกันวงเงินสินเชื่อที่ใช้ในการดำเนินธุรกิจตามสัดส่วนที่สถาบันการเงินกำหนด บาท
ทั้งในรูปวงเงินกู้เพื่อใช้เงินทุนหมุนเวียน และรูปวงเงินกู้เพื่อสนับสนุนโครงการ (Project
Finance)

-   ที่ดิน อาคารและอุปกรณ์

ที่ดิน อาคารและอุปกรณ์สุทธิปรากฏยอด 96.92 ล้านบาท เพิ่มขึ้นจากปีก่อน 12.08 ล้านบาท
หรือร้อยละ 14.23 ในปีนี้ มีการลงทุนซื้อสินทรัพย์ถาวร 40.30 ล้านบาท
ส่วนใหญ่เป็นการลงทุนในอาคารที่พักอาศัยคนงาน และเครื่องตกแต่งและเครื่องใช้สำนักงานของ
TRC & Al-Ghalbi LLC ที่สาธารณรัฐโอมาน และบริษัทฯ มีการลงทุนในเครื่องมือและอุปกรณ์
4.11 ล้านบาท เครื่องตกแต่งและครื่องใช้สำนักงาน 3.82 ล้านบาท และยานพาหนะ 1.22
ล้านบาท

มีการจำหน่ายอาคารชั่วคราวที่ไซต์ก่อสร้าง เครื่องมือและอุปกรณ์
เครื่องตกแต่งและเครื่องใช้สำนักงาน และยานพาหนะรวม 4.80 ล้านบาท
และตัดจำหน่ายเครื่องตกแต่งและเครื่องใช้สำนักงานที่สูญหาย 0.32 ล้านบาท

-   เงินลงทุนในบริษัทร่วม

-   การลงทุนในบริษัท ราชเพลิน จำกัด

บริษัทฯ ได้เข้าร่วมลงทุนในบริษัท ราชเพลิน จำกัด ตั้งแต่ปี 2550 และปี 2551 ได้มีการลงทุน
38.36 ล้านบาท โดยทีอาร์ซี อินเตอร์เนชั่นแนล ลิมิเต็ด ร่วมกับผู้ถือหุ้นเดิมของราชเพลิน
เพื่อเพิ่มทุนในราชเพลินจาก 1 ล้านบาท เป็น 110.6 ล้านบาท
วัตถุประสงค์เพื่อการชำระหนี้เงินกู้ที่ราชเพลินได้กู้ยืมกับบริษัทฯ และ Zelan Corporation Sdn
Bhd และเพื่อการจ่ายชำระค่าเช่าที่ดินปีที่ 3 ต่อสำนักงานทรัพย์สินส่วนพระมหากษัตริย์ เดิมบริษัทฯ
มีความตั้งใจที่จะถือเงินลงทุนในราชเพลินเป็นการชั่วคราวและจะขายออกไปในระยะเวลาไม่เกินหนึ่งปี
ดังนั้น บริษัทฯ จึงไม่ได้ใช้วิธีส่วนได้เสีย และแสดงเงินลงทุนในราคาทุนสำหรับงบการเงินปี 2550
แต่อย่างไรก็ตาม จากวิกฤตการณ์การเงินโลกที่รุนแรงในปี 2551
ส่งผลให้การขายหุ้นราชเพลินต้องเลื่อนออกไปแม้ว่าผู้ขาย (ผู้ถือหุ้นราชเพลิน คือ กลุ่มทีอาร์ซีร้อยละ
35 Zelan Corporation Sdn. Bhd. ร้อยละ 35 มณียาเรียลตี้ ร้อยละ 15 และ Topcom
Group Ltd. ร้อยละ 15) จะสามารถดำเนินการบรรลุซึ่งเงื่อนไขสำคัญของการขายหุ้นตาม
Definitive Agreement ลงวันที่ 4 มีนาคม 2551 ได้แล้วก็ตาม ทั้งนี้
ผู้ซื้อได้เจราต่อรองเงื่อนไขการซื้อหุ้นบางประการ
ส่งผลให้บริษัทไม่สามารถขายเงินลงทุนในราชเพลินได้ภายในระยะเวลาหนึ่งปีนับจากวันที่ได้ลงทุนช่วงปี
2550 ดังนั้น ในระหว่างไตรมาส 4 ของปี 2551 บริษัทฯ
ได้ปรับการบันทึกบัญชีเงินลงทุนในบริษัทร่วม จากเดิม วิธีราคาทุน มาเป็นวิธีส่วนได้ส่วนเสีย
และบริษัทรับรู้ส่วนแบ่งขาดทุนจากเงินลงทุนในราชเพลินตั้งแต่วันที่ได้มา
ภายใต้รายการขาดทุนจากการด้อยค่าของเงินลงทุนในบริษัทร่วม จำนวน 21.23 ล้านบาท และ
ส่วนแบ่งขาดทุนจากเงินลงทุนในบริษัทร่วมในระหว่างปี 2551 จำนวน 5.54 ล้านบาท
ยอดเงินลงทุนในบริษัทร่วม - สุทธิ ณ สิ้นปี 2551 เท่ากับ 11.94 ล้านบาท

ในปี 2552 มีการเพิ่มทุนเพิ่มเติมโดยผู้ถือหุ้นเดิมในราชเพลินอีก 5 ล้านบาท จาก 110.6 ล้านบาท
เป็น 115.6 ล้านบาท (เป็นส่วนของทีอาร์ซี อินเตอร์เนชั่นแนล ลิมิเต็ด 1.75 ล้านบาท)
และบริษัทฯ ได้ให้เงินกู้ต่อราชเพลิน 8.96 ล้านบาทซึ่งเป็นตามสัดส่วนการถือหุ้นของกลุ่มทีอาร์ซี
ร่วมกับผู้ถือหุ้นรายอื่น เพื่อการชำระค่าเช่าที่ดินปีที่ 4 จำนวน 25.6 ล้านบาท
และได้รับรู้ผลขาดทุนของราชเพลินที่เกิดจากการจ่ายค่าเช่าปีที่ 4
ต่อสำนักงานทรัพย์สินส่วนพระมหากษัตริย์ ตามวิธีส่วนได้เสีย ทำให้ยอดเงินลงทุนในราชเพลิน-สุทธิ
ณ สิ้นปี 2552 ลดลงเป็น 8.36 ล้านบาท

-   การลงทุนในบริษัท ไทยเพรสเซอร์ เวสเซิล แอนด์ สตีลเวิร์ค จำกัด

ในไตรมาสแรกของปี 2552 บริษัทฯ ร่วมกับบริษัท เจตาแบค จำกัดลงทุนในบริษัท ไทยเพรสเซอร์
เวสเซิล แอนด์ สตีลเวิร์ค จำกัด เพื่อใช้เป็นฐานการผลิตและประกอบโลหะขึ้นรูปให้กับบริษัทฯ
ในสัดส่วนการลงทุนร้อยละ 40:60 บริษัทฯ ร่วมลงทุน 4.40 ล้านบาทในทุนที่ชำระแล้ว 11
ล้านบาท แต่อย่างไรก็ตาม เนื่องจาก บริษัทดังกล่าวยังไม่มีการทำธุรกรรมด้านการค้ามากนัก
จึงไม่ได้ใช้วิธีส่วนได้ส่วนเสียในการบันทึกเงินลงทุน

-   หนี้สิน และแหล่งที่มาของเงินทุน

จากลักษณะธุรกิจของบริษัทฯ หนี้สินส่วนใหญ่ของบริษัทฯ จะอยู่ในรูปของเจ้าหนี้การค้าและตั๋วเงินจ่าย
ต้นทุนงานที่ยังไม่ถึงกำหนดชำระ รายได้ค่าก่อสร้างรับล่วงหน้า
เจ้าหนี้เงินประกันผลงานตามสัญญาก่อสร้าง และเงินรับล่วงหน้าจากลูกค้าตามสัญญาก่อสร้าง
ส่วนหนี้สินจากการประนอมหนี้เป็นหนี้สินจากการเข้าทำสัญญาประนีประนอมยอมความระหว่างสหการวิศวกรกับเจ้าหนี้การค้า
หลายราย ตั้งแต่ไตรมาสสาม ปี 2550 สำหรับงานก่อสร้างโครงการหนึ่งซึ่งมีผลขาดทุน
โดยสหการวิศวกรได้รับการยกหนี้จากเจ้าหนี้รายหนึ่งในปี 2550 จำนวน 10.95 ล้านบาท และ ณ
สิ้นปี 2551 คงเหลือหนี้สินที่เกิดจากการประนอมหนี้รวม 35.80 ล้านบาท
เป็นส่วนที่ต้องชำระภายในหนึ่งปี 27.24 ล้านบาท และที่เหลือเป็นหนี้ระยะยาว โดยในระหว่างปี
2552 ได้มีการชำระหนี้ 27.24 ล้านบาท ส่งผลให้คงเหลือหนี้สินจากการประนอมหนี้ ณ สิ้นปี 2552
จำนวน 8.56 ล้านบาทซึ่งเป็นส่วนที่ครบกำหนดชำระภายในหนึ่งปีทั้งจำนวน

  สำหรับหนี้สินหมุนเวียนอื่น 60.86 ล้านบาท
  มีรายละเอียดปรากฎดังหมายเหตุประกอบงบการเงินข้อ 24

บริษัทฯ และบริษัทย่อย จัดหาเงินทุนโดยใช้เงินทุนจากเงินทุนหมุนเวียน กล่าวคือ
ใช้เครดิตที่ได้จากเจ้าหนี้การค้าเพื่อสนับสนุนเงินทุนหมุนเวียนที่ต้องลงทุนในลูกหนี้การค้า
และสินทรัพย์หมุนเวียนอื่น นอกจากนี้ยังอาศัยเงินทุนจากส่วนของผู้ถือหุ้น
และจากเงินกู้จากธนาคารพาณิชย์ การกู้ยืมเงินเพื่อการบริหารงานโครงการของบริษัทฯ
มักเป็นการกู้ยืมระยะสั้นในลักษณะ Project Finance
ซึ่งมีหลักประกันเป็นเงินฝากประจำค้ำวงเงิน ซึ่งจากผลประกอบการที่แข็งแกร่งอย่างต่อเนื่อง
ประกอบกับการเข้าเป็นบริษัทจดทะเบียนของบริษัทฯ
ทำให้มีสถาบันการเงินเข้ามาเสนอบริการสินเชื่อให้กับบริษัทฯ และบริษัทฯ
สามารถเจรจาต่อรองเงื่อนไขด้านอัตราค่าธรรมเนียม อัตราดอกเบี้ย
และสัดส่วนเงินฝากค้ำประกันที่ลดลง

หลังการได้มาซึ่งสหการวิศวกรเป็นบริษัทย่อย ทำให้อัตราส่วนหนี้สินต่อทุนในภาพรวมสูงขึ้นเล็กน้อย
คือ เพิ่มขึ้นจาก 0.65 เท่า ณ สิ้นปี 2549 เท่าเป็น 0.72 เท่า 0.80 เท่า และ 0.83 เท่า ณ
สิ้นปี 2550 2551 และ 2552 ตามลำดับ ทั้งนี้ เนื่องจาก
สหการวิศวกรมีโครงสร้างของหนี้สินต่อทุนในระดับที่สูงกว่าบริษัทฯ แต่อย่างไรก็ตาม
โครงสร้างเงินทุนของสหการวิศวกร ได้มีปรับตัวดีขึ้นอย่างมีนัยสำคัญเป็นลำดับ โดย ณ สิ้นปี
2548 - 2552 มีอัตราส่วนหนี้สินต่อทุนเท่ากับ 11.17 เท่า 6.52 เท่า 1.65 เท่า 0.71 เท่า
และ 0.73 เท่าตามลำดับ

-   สภาพคล่อง

  (หน่วย:ล้านบาท)

  --------------------------------- ------------------- -------------------
                                    ปี 2552              ปี 2551

  เงินสดสุทธิจาก (ใช้ไปใน)              (15.49)             24.77
  กิจกรรมดำเนินงาน                                        

  เงินสดสุทธิจาก (ใช้ไปใน) กิจกรรมลงทุน   (33.97)             5.35

  เงินสดสุทธิจาก (ใช้ไปใน)              (40.69)             (35.97)
  กิจกรรมจัดหาเงิน                                         

  เงินสดและรายการเทียบเท่าเงินสดเพิ่มขึ้น   (96.60)             (5.86)
  (ลดลง)                                                

  เงินสดและรายการเทียบเท่าเงินสดต้นปี     128.67              134.52

  เงินสดและรายการเทียบเท่าเงินสดปลายปี   32.07               128.67
  --------------------------------- ------------------- -------------------

ในปี 2552 เงินสดสุทธิใช้ไปในกิจกรรมดำเนินงานเท่ากับ 15.49 ล้านบาทลดจากจากปีก่อนมาก
เนื่องจาก การลดลงของเจ้าหนี้การค้าและตั๋วเงินจ่าย 152.14 ล้านบาท
และเงินรับล่วงหน้าตามสัญญาก่อสร้าง 57.16 ล้านบาท อีกทั้งมีการจ่ายภาษีเงินได้ 71.97
ล้านบาท

เงินสดสุทธิใช้ไปในกิจกรรมลงทุน 33.97 ล้านบาท มีรายการที่สำคัญคือ การให้เงินกู้ต่อบริษัท
ราชเพลิน จำกัด 8.96 ล้านบาทเพื่อชำระค่าเช่าปีที่ 4
โดยเป็นการให้กู้ตามสัดส่วนการถือหุ้นร่วมกับผู้ถือหุ้นรายอื่น การให้กู้ยืมแก่บุคคลอื่นของสหการวิศวกร
32.00 ล้านบาท และการซื้อสินทรัพย์ถาวร 39.52 ล้านบาท

เงินสดใช้ไปในกิจกรรมจัดหาเงิน 40.69 ล้านบาท สาเหตุหลักคือ การจ่ายเงินปันผลของบริษัทฯ
จำนวน 49.50 ล้านบาท

ระยะเวลาเก็บหนี้เฉลี่ยของบริษัทฯ และบริษัทย่อย เท่ากับ 27 วัน ในขณะที่ปีก่อนอยู่ที่ 43
วันแสดงถึงประสิทธิภาพของการเก็บเงินจากลูกหนี้
ส่วนระยะเวลาชำระหนี้ลดลงจากปีก่อนเล็กน้อยจาก 65 วัน เป็น 60 วัน

อัตราส่วนสภาพคล่องดีขึ้นจาก 1.55 เท่า เป็น 1.68 เท่า
แสดงถึงความเพียงพอของสภาพคล่องที่จะชำระคืนหนี้ระยะสั้น
อัตราส่วนสภาพคล่องหมุนเร็วอยู่ที่ระดับ 0.76 เท่า สูงจากปีก่อนที่อยู่ที่ 0.67 เท่า

12.4 ค่าตอบแทนผู้สอบบัญชี

  12.4.1 ค่าตอบแทนผู้สอบบัญชี

บริษัทฯ และบริษัทย่อย มีค่าตอบแทนการสอบบัญชีสำหรับรอบปีบัญชี 2552 ดังนี้

+----------------------+------------------------+---------------------+
|                      | บริษัทผู้สอบบัญชี            | ค่าสอบบัญชี            |
|                      |                        | สำหรับรอบปีบัญชี 2552   |
+----------------------+------------------------+---------------------+
| บริษัท ทีอาร์ซี คอนสตรัคชั่น | บริษัท สำนักงาน เอินส์ท     | 820,000 บาท         |
| จำกัด (มหาชน)         | แอนด์ ยัง จำกัด           |                     |
+----------------------+------------------------+---------------------+
| บริษัทย่อย:             |                        |                     |
+----------------------+------------------------+---------------------+
| บริษัท สหการวิศวกร จำกัด | บริษัท สำนักงาน เอินส์ท     | 830,000 บาท         |
|                      | แอนด์ ยัง จำกัด           |                     |
+----------------------+------------------------+---------------------+
| บริษัท สหการซีลน        | คณะบุคคลสำนักงาน วาย     | 16,000 บาท          |
| (ประเทศไทย) จำกัด     | แอนด์ พี                 |                     |
|                      |                        |                     |
|                      | แอคเค้าท์ติ้ง              |                     |
+----------------------+------------------------+---------------------+
| ทีอาร์ซี อินเตอร์เนชั่นแนล  | Walter Ma & Company    | 13,500 เหรียญฮ่องกง   |
| ลิมิเต็ด                | ประเทศฮ่องกง            |                     |
+----------------------+------------------------+---------------------+
| ทีอาร์ซี อินเวสเม้นท์      | S.C. Ng Fuk Chong,     | 1,200 เหรียญสหรัฐ     |
| ลิมิเต็ด                | FCCA                   |                     |
|                      |                        |                     |
|                      | สาธารณรัฐเมอริเชียส       |                     |
+----------------------+------------------------+---------------------+
| TRC & Al-Ghalbi LLC  | Talal Abu-Ghazaleh &   | 6,000 โอมานเรียล     |
|                      | Co.                    |                     |
|                      |                        |                     |
|                      | สาธารณรัฐสุลต่านโอมาน     |                     |
+----------------------+------------------------+---------------------+

12.4 .2 ค่าบริการอื่น

ค่าใช้จ่ายในการเดินทางของผู้สอบบัญชีสำหรับการสอบบัญชีปี 2552

-   บริษัท ทีอาร์ซี คอนสตรัคชั่น จำกัด (มหาชน) 29,272 บาท

-   บริษัท สหการวิศวกร จำกัด 12,555 บาท